Diari Oficial de la Generalitat Valenciana


Sumari del DOGV 5059, del 28-07-2005 (2005/8709)

RESOLUCIÓ d'1 de juliol de 2005, del president de l'Institut Valencià de Cinematografia Ricardo Muñoz Suay, per la qual s'adjudiquen les ajudes a la producció de llargmetratges per al 2005.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5059

Data del DOGV
:   28-07-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/8709


Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

RESOLUCIÓ d'1 de juliol de 2005, del president de l'Institut Valencià de Cinematografia Ricardo Muñoz Suay, per la qual s'adjudiquen les ajudes a la producció de llargmetratges per al 2005. [2005/X8709]
  
Per la Resolució de 30 de desembre de 2004 del president de l'Institut Valencià de Cinematografia Ricardo Muñoz Suay, es van convocar les ajudes a la producció audiovisual per al 2005 (DOGV núm. 4934, 28 de gener de 2005).
  
L'objectiu de les ajudes és impulsar la creació d'obres audiovisuals a la Comunitat Valenciana. L'import destinat a estes ajudes ascendix a 1.202.000 euros, dels quals 150.000 euros corresponen als pressupostos de 2005 i 1.052.000 euros als pressupostos de 2006. A la producció de llargmetratges es destinen 840.000 euros.
  
D'acord amb la base 15 de la resolució de convocatòria, la vicepresidència de l'Institut Valencià de Cinematografia Ricardo Muñoz Suay va resoldre amb data 20 d'abril de 2005 el nomenament dels membres de la Comissió Avaluadora per a la valoració dels projectes presentats.
  
La Comissió Avaluadora de les ajudes a la producció de llargmetratges de ficció es va reunir a la seu de l'Institut Valencià de Cinematografia Ricardo Muñoz Suay (plaça de l'Ajuntament, 17, València) el 10 de juny de 2005 a les 13 hores. Per a la valoració dels projectes la Comissió va aplicar els criteris establits en la base 14 de la resolució de convocatòria, que són els següents:
  
- Viabilitat i originalitat del projecte.
  
- Interés i qualitat del guió.
  
- Participació en la producció d'equips tècnics i artístics valencians.
  
- Utilització d'estudis de doblatge i empreses de servicis ubicats a la Comunitat Valenciana.
  
- Realització del rodatge de la producció a la Comunitat Valenciana, llevat que es justifique documentalment que per necessitats del guió o de coproducció nacional o internacional es requerisquen d'altres localitzacions.
  
- Trajectòria professional de l'empresa productora i currículum del personal que treballa en la producció.
  
- Es valorarà el compliment dels requisits especificats en un barem elaborat ad hoc per la FEVA (Federació Valenciana de l'Audiovisual).
  
- També es valorarà que els projectes incorporen en règim de coproducció dos o més empreses.
  
La Comissió va emetre un informe en el qual s'especificava la valoració positiva de determinats projectes i la desestimació de la resta en aplicació de les bases de la resolució de convocatòria de les ajudes a la producció de 2005.
  
Vist l'informe de la Comissió Avaluadora de les propostes presentades i la proposta de la vicepresidenta de l'Institut Valencià de Cinematografia Ricardo Muñoz Suay, de conformitat amb les bases de la convocatòria, resolc:
  
Primer
  
Adjudicar les ajudes a la producció de llargmetratges segons s'indica a continuació.
  
Segon
  
Desestimar les sol·licituds que figuren a continuació pel fet de no haver presentat la documentació requerida en les bases de la convocatòria: ?Una boda no es un buen comienzo- de Rafael Cardona y ?Un ángel de la guarda en Valencia- de De Palacio Films.
  
Tercer
  
Desestimar les sol·licituds que figuren a continuació en aplicació dels criteris de valoració especificats en la convocatòria.
  
Títol projecte Sol·licitant
  
BAJO CERO TRIVISION, SL
  
MEMORIAS DE UNA GUERRILLERA MALTES PRODUCCIONES, SL
  
GABRIELA, DONDE NACE LA LUZ ASTEL PRODUCCIONES, SL
  
AUNQUE ME CUESTE MORIR MASCARAT AUDIOVISUALES, SL
  
NATURALEZAS MUERTAS NADIE ES PERFECTO PC
  
AKKI, EL QUE VINO DEL AGUA CINE GESTIÓN
  
LA DISTANCIA ABACO MOVIES, SL
  
QUIÉREME ABACO MOVIES, SL
  
EL CAMINO AL PARAISO LUGALBANDA, SL
  
EL MUNDO ALREDEDOR DE PALACIO FILMS
  
20 METRES QUADRATS TERRA A LA VISTA
  
EL NIÑO DE BARRO GENERAL VIDEO PRODUCTIONS
  
EL CLAVEL NEGRO TATZEN SL
  
FIN DE CURSO DREAMS BOULEVARD, SL
  
LA DAMA BOBA BELÉN GÓMEZ GARCÍA
  
UNA SONRISA AL VIENTO SOCARRAT PC, SL
  
EL AMANECER DE UN SUEÑO TERRATRÈMOL PRODUCCIONS
  
UN TIEMPO, UNA HISTORIA CLARA TRÉNOR COLOMER
  
DONQUI VISUALIZA SL
  
LA RUMBA DEL CARMEN HISPANOCINE PC, SL
  
DESLUNADO ALMOCHIC FILMS SL
  
EL SÍNDROME DE MOZART DACSA PRODUCCIONS, SL
  
LA CASA DE MI ABUELA VIDEOGENIC BROADCAST SL
  
UNA HORA MENOS EN CANARIAS PUBLI MAV PRODS.
  
IES BULLYING TAV TEATRAUDIOVISUAL, SL
  
D'acord amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició ha d'interposar-se davant el president de l'Institut Valencià de Cinematografia, en el termini d'un mes a comptar des de l'endemà de la publicació de la present resolució.
  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana, en el termini dos mesos comptats a partir de l'endemà de la publicació de la present resolució.
  
València, 1 de juliol de 2005.- El president: Alejandro Font de Mora Turón.